ຫົວໜ້າສືບລັບສະຫະລັດ ຢ້ຽມຢາມປາກິສຖານ
ຫົວໜ້າອົງການສືບລັບ ຊີໄອເອ ສືບຕໍ່ການຢ້ຽມຢາມ ປາກິສຖານ ເປັນມື້ທີ 2
ຜູ້ອຳນວຍການອົງການສືບລັບຊີໄອເອຂອງສະຫະລັດທ່ານ Leon Panetta ພວມຢູ່ໃນລະຫວ່າງ ການຢ້ຽມຢາມປາ ກິສຖານແບບບໍ່ມີການປະກາດໃຫ້ຊາບລ່ວງໜ້າເປັນມື້ທີ 2 ໃນວັນເສົາມື້ນີ້ິ້ ທ່ານ Panetta ຊຶ່ງໄດ້ຖືກແຕ່ງຕັ້ງໃຫ້ເຂົ້າຮັບຕຳແໜ່ງລັດ ຖະມົນຕີກະຊວງປ້ອງກັນປະເທດໃນເດືອນໜ້ານີ້ໄດ້ເຈລະ ຈາຫາລື ກັບຜູ້ບັນຊາການທະຫານປາກິສຖານ ນາຍພົນ Ashfaq Parvez Kayani ແລະຫົວໜ້າໜ່ວຍສືບລັບປາ ກິສຖານ ພົນໂທ Ahmed Shuja Pasha ການເດີນທາງໄປຢ້ຽມຢາມປາກິສຖານຂອງທ່ານ Panetta ແມ່ນການຢ້ຽມຢາມເທື່ອທຳອິດ ນັບແຕ່ໜ່ວຍກ້າຕາຍຂອງສະຫະລັດໄດ້ບຸກເຂົ້າໄປສັງຫານນາຍ Osama bin-Laden ຫົວ ໜ້າກຸ່ມກໍ່ການຮ້າຍອາລກາຍດາໃນວັນທີ 2 ພຶດສະພາຜ່ານມາ ຄວາມສຳພັນລະຫວ່າງປະເທດທັງສອງແມ່ນມີຄວາມເຄັ່ງຕຶງນັບແຕ່ໄດ້ມີການບຸກໂຈມຕີດັ່ງ ກ່າວ ໃນວັນພະຫັດຜ່ານມານີ້ທ່ານ Panetta ໄດ້ກ່າວຕໍ່ບັນດາສະມາຊິກລັດຖະສະພາທີ່ ກຸງວໍຊິງຕັນວ່າ ສະຫະລັດຕ້ອງໄດ້ດຳເນີນການທຸກສິ່ງຢ່າງທີ່ຕົນສາມາດເພື່ອເສີມຂະຫຍາຍ ຄວາມສຳພັນແບບສະລັບຊັບຊ້ອນກັບປາກິສຖານ ທ່ານກ່າວວ່າ ມັນເປັນທີ່ຈະແຈ້ງວ່າ ສະຫະລັດຈະບໍ່ສາມາດປະສົບຄວາມສຳເລັດໃນອັຟກາ ນິສຖານໄດ້ ຖ້າສະຫະລັດຫາກບໍ່ສຳເລັດຜົນໃນປະເທດປາກິສຖານທີ່ເປັນເພື່ອນບ້ານ ເພື່ອ ຄວບຄຸມບ່ອນຫຼົບລີ້ຂອງພວກກໍ່ການຮ້າຍແລະການບຸກໂຈມຕີຂ້າມຊາຍແດນນັ້ນ